తెలంగాణలో మహిళా తహసీల్దార్ దారుణహత్య WATCH LIVE TV
అనంత‌పురంలో కియా అనుబంధంగా మ‌రో 16 సంస్థ‌లు
అనంతపురం జిల్లాలో కొరియాకు చెందిన 16 ఆటోమొబైల్‌ అనుబంధ పరిశ్రమల క్లస్టర్‌ ఏర్పాటు కానుంది. ఈ మేరకు ఎపి ప్రభుత్వం కియా అనుబంధ సంస్థలైన హుందాయ్ మొబిస్‌తో సోమవారం ప్రాథమిక అవగాహన ఒప్పందం కుదుర్చుకుంది.
TNN | Updated:
Mar 20, 2018, 11:14AM IST
అనంతపురం జిల్లాలో కొరియాకు చెందిన 16 ఆటోమొబైల్‌ అనుబంధ పరిశ్రమల క్లస్టర్‌ ఏర్పాటు కానుంది. ఈ మేరకు ఎపి ప్రభుత్వం కియా అనుబంధ సంస్థలైన హుందాయ్ మొబిస్‌తో సోమవారం ప్రాథమిక అవగాహన ఒప్పందం కుదుర్చుకుంది. ముఖ్యమంత్రి చంద్ర బాబునాయుడు, పరిశ్రమలశాఖ మంత్రి అమరనాథ రడ్డి సమక్షంలో పరిశ్రమల శాఖ కార్యదర్శి, సంస్థ ప్రతినిధులు సంతకం చేశారు. ముఖ్యమంత్రి మాట్లాడుతూ దక్షిణ కొరియా ఆంధ్ర‌ప్ర‌దేశ్‌ని రెండో నివాసంగా భావించాలని, రాష్ట్రాభి వృద్ధికి తోడ్పడాలని విజ్ఞప్తి చేశారు. రూ.24,600 కోట్లతో పెట్టుబడులు పెడుతున్నారని, అనంతపురం నుంచి చిత్తూరు మీదుగా నెల్లూరు వరకూ ఆటో కారిడార్‌ తయారవుతుందని ఆశాభావం వ్య‌క్తం చేశారు.
అనంత‌లో హుందాయ్ మొబిస్ అనుబంధ సంస్థ‌ల భారీ పెట్టుబ‌డులు
ఈ క్లస్టర్‌కు అనంతపురం జిల్లా ఎర్రమంచి దగ్గర 534 ఎకరాలు, గుడిపల్లిలో 71 ఎకరాలు, అమ్మవారిపల్లి దగ్గర 131 ఎకరాలు కేటాయించామన్నారు. ఈ క్లస్టర్‌ భారత్‌లోనే అతిపెద్ద ఎఫ్‌డీఐగా అభివర్ణించారు. అనంత జిల్లాకు, తద్వారా రాష్ట్ర అభివృద్ధికి ఈ ప్రాజెక్టులు బాట వేస్తున్నాయన్నారు. ఏపీలో ఆటోమొబైల్‌ రంగ అభివృద్ధి వాతావరణ ఏర్పాడుతుందని, ఎంఎస్‌ఎంఈ యూనిట్లు పెరుగుతాయని, రాష్ట్రానికి బ్రాండ్‌ ఇమేజ్‌ వస్తుందని తెలిపారు. మూడేళ్ల క్రితమే దేశంలో అత్యుత్తమైన ఆటోమొబైల్‌ విధానాన్ని తీసుకొచ్చామన్నారు. అనంతపురం బెంగళూరు విమానాశ్రయానికి దగ్గరగా ఉందని, త్వరలో ఓర్వకల్లులో విమానాశ్రయం రానుందని, ఇప్పటికే తిరుపతి, పుట్టపర్తిలో విమానాశ్రయాలున్నాయని తెలిపారు. కియాతో సహా ఇసుజు మోటార్స్‌ అనుబంధ సంస్థలు, హీరో మోటార్స్‌, అశోక్‌ లేలాండ్‌, అపోలో టైర్స్‌, భారత్‌ ఫోర్జ్‌ కంపెనీలు తమ ఉత్పాదక యూనిట్లను ఏర్పాటు చేయనున్నాయని, ఇప్పటికే శ్రీసిటీలో సుజుకి వాహన ఉత్పత్తి పరిశ్రమ ఏర్పాటు చేసిందని వివరించారు. ఒప్పందాలు కుదుర్చుకున్న వాటిలో హ్యుండై డైమోస్‌, హ్యుండై స్టీల్‌, హ్యుండై గ్లోవిస్‌, సంగ్‌వూ, సేహాన్‌, సియోయాన్‌ ఎవహా, ఎన్‌విహెచ్‌, హ్యుండై మెటీరియల్స్‌, ఫోరేసియా, ఎస్‌ఎల్‌, వూయంగ్‌, హాసీయంగ్‌, ఇంజి, డిఎస్‌సి కంపెనీలు ఉన్నట్లు ముఖ్య‌మంత్రి తెలిపారు. సీఎంతో పాటు సీఎం ముఖ్యకార్యదర్శి జి సాయిప్రసాద్‌ ఉన్నారు.